recursal/SuperWikiNEXT-32B huggingface dataset:
**Էիզա Գրիգս Քեն****դլեր** (անգլ.՝ Asa Griggs Candler, դեկտեմբերի 30, 1851(1851-12-30), Վիլա Ռիքա, Ջորջիա - մարտի 12, 1929(1929-03-12), Ատլանտա), ամերիկացի ձեռնարկատեր, «Կոկա-Կոլա» ընկերության հիմնադիր։ Եղել է նաև Ջորջիա նահանգի Ատլանտա քաղաքի քաղաքապետ։

Կենսագրություն
--------------

Քենդլերն իր կարիերան սկսել է որպես դեղատան սեփականատեր։ 1887 թվականին նա 2300 դոլարով գնել է Ջոն Պեմբերթոնի հայտնագործած «Կոկա-Կոլայի» բաղադրատոմսը։ «Կոկա-Կոլայի» հաջողությունները նրան բերել են մեծ հարստություն։ 1892 թվականին նա հիմնադրել է «Կոկա-Կոլա» ընկերությունը։ Մեկ տարի անց Քենդլերը պաշտպանել է «Կոկա-Կոլա» բրենդը և 1895 թվականին սկսել է վաճառել իր ապրանքը Միացյալ Նահանգներում, իսկ 1896 թվականից՝ նաև հարևան երկրներում։

Քենդլերը եղել է հարավում Եպիսկոպոս մեթոդիստական եկեղեցու անդամ (BMKS), ավետարանական մեթոդիստական եկեղեցու նախահայր։ Նա միլիոնավոր դոլարներ է նվիրաբերել եկեղեցուն և մի հողակտոր՝ Էմորիի համալսարանը կառուցելու համար, որպեսզի այն Օքսֆորդից տեղափոխվի Ատլանտա։ Աստվածաբանության դպրոցը անվանվել է Քենդլերի անունով:Նա նաև միլիոնավոր դոլարներ է նվիրել Էմորիի հիվանդանոցին։

1917 թվականին Քենդլերը հեռացել է ընկերությունից և դարձել Ատլանտայի քաղաքապետ (1917-1919)։ Հունվարին Էիզա Քենդլերը բիզնեսի կառավարումը հանձնել է որդուն՝ Հովարդին։ Ծննդյան տոներին Քենդլերը բաժնետոմսերի 90 % բաժանել է իր հարազատներին՝ բացառությամբ յոթ հոգու։ Այնուամենայնիվ, 1919 թվականին Հովարդ Քենդլերը ընկերությունը 25 միլիոն դոլարով վաճառել է Էռնեստ Վուդրաֆի և Յուջին Ստեթսոնի ղեկավարած կոնսորցիումին։

1926 թվականին Քենդլերը կաթված է ստացել և 1929 թվականին մահացել։ Նրա անունով է կոչվել Ատլանտայի օդանավակայանը։

Ծանոթագրություններ
------------------

1. 1 2 3 4  Asa Griggs Candler
2. 1 2 3 4  GeneaStar
3. 1 2 3 4  *Brozović D. Ladan T.* Hrvatska enciklopedija (хорв.) — LZMK, 1999. — 9272 p. — ISBN 978-953-6036-31-8
4. ↑  Geni(բազմ․) — 2006.

Գրականություն
-------------

* Kemp, Kathryn W.: *God's Capitalist. Asa Candler of Coca-Cola.* Mercer University Press, 2002.
* Diverse Autoren: „Asa Candler", in: *The New Georgia Encyclopedia.* 2002 (online)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էյզա Գրիգս Քենդլեր» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | Բրիտանիկա · American National Biography |
|  |
| Չափորոշչային վերահսկողություն | GND: 124213707 · ISNI: 0000000030756758 · LCCN: n92052093 · VIAF: 27998940 · WorldCat VIAF: 27998940 |

 |
**Էմիլիա Կանյա** (հունգ.՝ Kánya Emília, նոյեմբերի 10, 1830(1830-11-10), Պեշտ, Պեշտ, Հունգարիա - դեկտեմբերի 29, 1905(1905-12-29), Ռիեկա, Lands of the Crown of Saint Stephen, Ավստրո-Հունգարիա), հունգարացի հեղինակ, որ իր մահվան պահին համարվել է «հունգարացի առաջին ֆեմինիստը»։ Նա գրում էր իր «Ընտանեկան շրջանակ» (հունգ.՝ Családi Kör) շաբաթաթերթի համար, որը կանանց համար առաջին թերթն էր Հունգարիայում։

Կյանք
-----

Էմիլիա Կանյան ծնվել է 1830 թվականի նոյեմբերի 10-ին, Հունգարիայի Թագավորության մայրաքաղաք Բուդայում։ 1847 թվականին ամուսնացել է Գոթֆրիեդ Ֆելդինգերի հետ և տեղափոխվել է Տիմիշոարա (այժմ` Ռումինիայի կազմում), որտեղ նրանք հրատարակել են գերմանալեզու թերթ։ Ամուսնությունից 10 տարի անց նրանք բաժանվել են, և Էմիլիան 1860 թվականին ամուսնացել է լրագրող Մոր Սզեգֆիի հետ։ Նրա ամուսինը 1867-1847 թվականներին աշխատել է Առևտրի նախարարությունում։ Այնուհետև նա ստիպված էր աշխատանքի անցնել Լոսքում (այժմ` Սլովակիայի տարածքում), բայց Կանյան երեխաների հետ մնացել է Բուդապեշտում։ Երկու ամուսնություններից նա ութ երեխա ուներ։ Նա ֆինանսական դժվարություններ է ունեցել հետագա ամբողջ կյանքում։ 1881 թվականին տեղափոխվել է Հյուսիսային Հունգարիա, իսկ 1884 թվականի դեկտեմբերին` Ռիեկա (այժմ` Խորվաթիայի կազմում), որտեղ էլ ապրել է մինչև կյանքի վերջ, 1904 թվականի նոյեմբերի 10-ը։

Գործունեություն
---------------

Կանյան իր առաջին ամուսնուն օգնել է հրատարակել *Euphrosine* թերթը, և այդ ժամանակամիջոցում իր հաստատած կապերն օգտակար են եղել նրան ապահարզանից հետո, երբ նա սկսել է գրել ու թարգմանել` օգտագործելով Էմիլիա գրչանունը։ Նա առաջին կինն էր Հունգարիայում, որ սկսել է թերթ հրատարակել, երբ 1860 թվականի հոկտեմբերին թույլտվություն է ստացել իշխանությունների կողմից` տպագրելով «Ընտանեկան շրջանակը»։ Բացի ամուսնու օգնությամբ թերթը խմբագրելը, նա նաև գրել է մի շարք հոդվածներ։ Թերթը կարճ պատմվածների, կենսագրությունների, նորությունների ու կենցաղային խորհուրդների խառնուրդ էր։ 1880 թվականին Կանյան ստիպված է եղել հրաժարվել թերթի տպագրությունից` բաժանորդներին կորցնելու պատճառով։ Նա այնուհետև դարձել է Կանանց ազգային առևտրային կազմակերպության (հունգ.՝ Országos Nőipar Egyesület) քարտուղար։

Ծանոթագրություններ
------------------

1. 1 2  *Wurzbach D. C. v.* Szegfi, Emilie (գերմ.) // *Biographisches Lexikon des Kaiserthums Oesterreich*: *enthaltend die Lebensskizzen der denkwürdigen Personen, welche seit 1750 in den österreichischen Kronländern geboren wurden oder darin gelebt und gewirkt haben* — Wien: 1856. — Vol. 42. — S. 6.
2. 1 2  WeChangEd
3. ↑  Bicski, pp. 213, 215
4. ↑  Bicski, pp. 214–15

Նշումներ
--------

* Bicskei, Éva (2005). «Kánya, Emilia». In Haan, Francisca de; Daskalova, Krassimira; Loutfi, Anna (eds.). *Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries*. New York: Central European University Press. ISBN 978-963-7326-39-4.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էմիլիա Կանյա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 122109945 · ISNI: 0000000117551659 · NSZL: 000000005296 · VIAF: 30410778 · WorldCat VIAF: 30410778 |

 |
**Աննա Ռեյնոլդս** (անգլ.՝ Anna Reynolds, հունիսի 1, 1968(1968-06-01)), բրիտանացի վիպասան, դրամատուրգ և սցենարիստ։ Հեղինակել է *Tightrope* (1991) և *Jordan* պիեսները, որոնցից վերջինը Սցենարիստների ամերիկյան գիլդայի կողմից արժանացել է «1992 թվականի լավագույն պիես» մրցանակի։ Չիկագոյի կինոփառատոնում Հյուգո մրցանակի արժանացած *The Winding Sheet* կինոնկարի համասցենարիստն է։ «Խելագարություն» վերնագրով նրա առաջին վեպը տպագրվել է 1996 թվականին։

Հրատարակություններ
------------------

Ռեյնոլդսի 10 պիեսներ պաշտոնապես բեմադրվել են, այդ թվում՝ «Հորդանան», «Կարմիրը», «Անգինը», «Վայրենիները», «Ինձ նայիր», «Խորը ուրախություն», «Օղակաձև ճանապարհի հեքիաթներ»-ը և «Քաղցր կարկանդակ»-ը։ Նրա «Դրախտ» սցենարը հեռարձակվել է ԲիԲիՍի-ով, իսկ «*The Winding Sheet*»-ը՝ Միացյալ Թագավորության հեռուստատեսության չորրորդ ալիքով։

Գրել է «Թայմս», «Գարդիան», «Նյու Սթեյթսման», «Օբզերվեր» *և* «Բիգ Իսյու» լրագրերի համար։

Բրիտանացի գրողների *writewords.org.uk* խմբի հիմնադիրներից մեկն է։

Անձնական կյանք
--------------

1986 թվականին՝ 17 տարեկան հասակում, տարել է նախադաշտանային համախտանիշի ծանր փուլ, ինչի արդյունքում մահացել է նրա մայրը։ Սկզբում նրան դատապարտել են սպանության համար, բայց 2 տարի Դարեմի բանտում անցկացնելուց հետո դատավճիռը չեղարկվել է բժիշկ Կատարինա Դալտոնի տրամադրած ապացույցների հիման վրա, որոնք հստակեցնում էին, որ պատահարը պայմանավորված է եղել նրա վիճակով։

Ծանոթագրություններ
------------------

1. 1 2  SNAC — 2010.
2. 1 2  Anna Reynolds' webpage, *writewords.co.uk*.
3. ↑  Lauren Slater "The Prophet of PMS", *New York Times*, 28 December 2004
4. ↑  Nick Curtis "Nothing but the truth" Արխիվացված 2012-11-09 Wayback Machine, *The Independent*, 23 March 1994

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 14060537 · GND: 132707268 · ISNI: 0000000048797005 · LCCN: nr96030739 · NKC: xx0253409 · NLG: 70930 · VIAF: 33167036 · WorldCat VIAF: 33167036 |

 |

 |
**Աննա Ադելաիդ Աբրահամս** (անգլ.՝ Anna Adelaïde Abrahams, հունիսի 16, 1849(1849-06-16)[…], Միդդելբուրգ, Նիդերլանդներ - հունվարի 18, 1930(1930-01-18), Հաագա, Նիդերլանդներ), հոլանդացի նկարչուհի։ Հիմնականում ստեղծել է նատյուրմորտներ։

Կենսագրություն
--------------

Աբրահամսը ծնվել է 1849 թվականի հունիսի 16-ին, Նիդերլանդների Միդդելբուրգ քաղաքում։ Նրա ուսուցիչներից են եղել Յան Ֆրեդերիկ Շուլցը, Ռուդոլֆինա Սվանդիա Ուիլդրիկը, Մարիա Վոսը, Ադրիանա Յոհաննա Հաանենը։ 1877 թվականին հաստատվել է Հաագայում, որտեղ հաճախել է Գեղարվեստի թագավորական ակադեմիա։

1882 թվականից Աբրահամսի աշխատանքները ցուցադրվել են *Levende Meesters* (Կենդանի արվեստագետներ) ցուցահանդեսներում ամբողջ Նիդերլանդներում։ Ցուցահանդեսներ է ունեցել Եվրոպայի Փարիզ, Բեռլին, Դյուսելդորֆ և Բրյուսել քաղաքներում։ 1893 թվականի Կոլումբիական համաշխարհային ցուցահանդեսի ժամանակ ցուցադրվել է Չիկագոյի Գիտության և արդյունաբերության թանգարանում։

Աբրահամսը եղել է *Ons Doel Is Schoonheid* (Մեր նպատակը գեղեցկությունն է) արվեստի միության անդամ և եղել է Pulchri ստուդիայի ("Գեղեցկության ուսումնասիրության համար") խորհրդի անդամ։ Ամուսնացած չի եղել։ Մահացել է 1930 թվականի հունվարի 18-ին Հաագայում։

Ժառանգություն
-------------

Աբրահամսի աշխատանքներից գտնվում են Ամստերդամի քաղաքային թանգարանում, Հաագայի Մեսդագ հավաքածուում, Հաագայի քաղաքային թանգարանում, Միդդելբուրգի Զեյուս թանգարանում, Օտերլոյի Կյոլլեր-Մյուլլերի թանգարանում։

Պատկերասրահ
-----------

* Նատյուրմորտ*Նատյուրմորտ*
* Նատյուրմորտ*Նատյուրմորտ*

Ծանոթագրություններ
------------------

1. 1 2 3 4  RKDartists (նիդերլ.)
2. 1 2 3 4  Anna Adelaïde Abrahams — 2009.
3. 1 2  Anna Adelaïde Abrahams — OUP, 2006. — ISBN 978-0-19-977378-7
4. 1 2 3 4 5  Klarenbeek, Hanna. «Abrahams, Anna Adelaïde (1849-1930)». *DVN, een project van Huygens ING*. Վերցված է 2018 թ․ օգոստոսի 15-ին.
5. ↑  Nichols, K. L. «Women's Art at the World's Columbian Fair & Exposition, Chicago 1893». Վերցված է 2018 թ․ օգոստոսի 15-ին.
6. ↑  «Anna Adelaïde Abrahams». *Curiator*. Վերցված է 2018 թ․ օգոստոսի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Աննա Ադելաիդ Աբրահամս» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Չափորոշչային վերահսկողություն | BPN: 17021633 · GTAA: 248706 · VIAF: 96642716 · ULAN: 500131146 · WorldCat VIAF: 96642716 |

 |
**Անդրեաս Գլինիադակիս** (հուն․՝ Ανδρέας Γλυνιαδάκης, օգոստոսի 26, 1981(1981-08-26), Խանյա), հույն պրոֆեսիոնալ բասկետբոլիստ, որը «Կրետան Քինգս» ակումբում խաղացել է Հունաստանի առաջնությունում։

Մասնագիտական կարիերա
--------------------

Գլինիադակիսն սկսել է իր մասնագիտական կարիերան Հունաստանի բասկետբոլի առաջնությունում, որտեղ հանդես է եկել «Պանատինակոս», «Պանելլինիոս», «Պերիստերի» և «ԱԵԿ» ակումբներում։ 2003 թվականին նա առաջադրել է իր թեկնածությունը NBA 2003 թվականի դրաֆթի համար, որտեղ 58 համարի տակ ընդունվել է «Դետրոյթ Փիստոնս», բայց երբեք այդ թիմի համար չի խաղացել։ 2005 թվականին նա եկել է Միացյալ Նահանգներ, որտեղ խաղացել է «NBA Ջի լիգա», «Ռոանոկ Դազզլ» և «Կանտոն Չարջ» ակումբներում։ Տանդեբիրդի հետ 2006 թվականին նա հաղթել է Ջի լիգայի առաջնությունում։ 2006 թվականի նոյեմբերի 5-ին պայմանագիր է կնքել «Սիեթլ Սուպերսոնիքս» ակումբի հետ, որտեղ խաղացել է 13 խաղ՝ վաստակելով միջինը 1,3 միավոր յուրաքանչյուր խաղում։ 2007 թվականի հունվարի 4-ին նրան վտարել են թիմից։ 2007 թվականի մայիսին Գլինիադակիսը վերադարձել է Եվրոպա, այս անգամ Իտալիա, որտեղ նա սկսել է խաղալ «Վիրտուս» ակումբի կազմում։ 2007 թվականի սեպտեմբերին նա վերադարձել է «ԱԵԿ», սակայն հոկտեմբերի 1-ին թիմը հրաժարվել է նրանից, որից հետո նա պայմանագիր է կնքել հունական «Մարուսսի» ակումբի հետ։ 2009 թվականին միացել է «Օլիմպիակոս» ակումբին, որի կազմում 2012 թվականին արժանացել է Եվրոլիգայի և Հունաստանի չեմպիոնի տիտղոսների։

Ծանոթագրւթյուններ
-----------------

1. ↑  Sonics sign Glyniadakis, adding depth to thin frontcourt.
2. ↑  Sonics waive Farmer and Glyniadakis.

Արտաքին հղումներ
----------------

* NBA.com Sonics Profile
* NBA.com Pistons Profile
* NBA Historical Player File
* NBA-D League Bio
* NBA Stats Արխիվացված 2009-09-24 Wayback Machine
* Euroleague.net Profile
* Eurobasket.com Profile
* Greek Basket League Profile
* EuroBasket Profile
* FIBA.com Profile

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անդրեաս Գլինիադակիս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Basketball-Reference.com (խաղացող) · Basketball-Reference.com (Ջի-Լիգա) · Basketball-Reference.com (Եվրոպա) · Eurobasket.com (խաղացող) · EuroLeague (խաղացող) · RealGM · Միացյալ լիգա ՎՏԲ · ՌՆՖ · ՖԻԲԱ |

 |
Անգլիայի գտնվելու վայրը ԵվրոպայումԱնգլիայի գտնվելու վայրը Եվրոպայում
**Անգլիական խոհանոց**, բրիտանական խոհանոցի տարածաշրջանային տարբերակը, բաղադրատոմսերի և սննդի պատրաստման ավանդույթների համադրություն Անգլիայում։ Անգլիայի ավանդական ուտեստների հիմքը կազմում են միսը, ձուկը, բանջարեղենը և շիլաները:Շատ տարբեր են սառը ուտեստները (ձկան գաստրոնոմիա, սենդվիչ). Առաջին ուտեեստներից ամենատարածվածներն են բուլյոնները և տարբեր տեսակի պյուրեները։

Թեյախմությունը համարվում է անգլիական խոհարարության ավանդույթների կարևոր մասնիկը

Միս
---

Անգլիացիները իրենց սննդակարգում շատ են օգտագործում տավարի, հորթի, ոչխարի, խոզի միս։ Անգլիացիների նախասիրությունների շարքում արժե հատկապես առանձնացնել տավարի տապակած միսը և տավարի սթեյքը։ Մսի հետ մատուցվում են բազմազան սոուսներ, մարինադներ, առավել հաճախ լոլիկի սոուս և թթու, իսկ որպես խավարտ` կարտոֆիլ և բանջարեղեն։

Տոնական ուտեստներ
-----------------

Սուրբ Ծննդյան պուդինգ - անգլիացիների ավանդական տոնական ուտեստներից մեկն է։ Պատրաստման համար օգտագործվում է ճարպայուղ, ալյուր, չամիչ, շաքար, ձու և տարբեր համեմունքներ։ Մատուցելուց առաջ պուդինգի վրա ռոմ են լցնում, այրում և այդպես դնում սեղանի վրա։ Ավանդական տոնական ուտեստներ են համարվում նաև լցոնված հնդկահավը բանջարեղենով, ծննդյան տորթը և այլն։

Ծանոթագրություններ
------------------

1. ↑  Dickson Wright, 2011. Page 46
2. ↑  *Анна Павловская* 5 O'clock и другие традиции Англии. — Litres, 2017-09-05. — 422 с. — ISBN 9785040072699
3. ↑  *Елена Константиновна Кузнецова* Лучшие рецепты мировой кухни. — ОЛМА Медиа Групп, 2004. — 194 с. — ISBN 9785948481586
4. 1 2 3  *А. И. Титюнник, Ю. М. Новоженов* Советская национальная и зарубежная кухня. — Рипол Классик, 1979. — 382 с. — ISBN 9785458259040
5. ↑  «Английские блюда». Արխիվացված է օրիգինալից 2021 թ․ փետրվարի 27-ին. Վերցված է 2020 թ․ հուլիսի 4-ին.
6. ↑  Lehmann, 2003

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անգլիական խոհանոց» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: sh85031815 |

 |
**Անա Բեատրիս Բարոս֊Էլ Սաիտի** (բրազ.-պորտ.՝ Ana Beatriz Barros-El Chiaty, մայիսի 29, 1982(1982-05-29), Իտաբիրա, Մինաս Ժերաիս, Բրազիլիա), բրազիլացի սուպերմոդել, «Victoria's Secret» կանացի ներքնազգեստի, հագուստի և կոսմետիկայի վաճառքով զբաղվող ընկերության ամենահայտնի մոդելներից («հրեշտակներից») մեկը։

Կենսագրություն
--------------

Ծնվել է Մինաս Ժերայս նահանգի Իտաբիրա փոքրիկ քաղաքում, տնային տնտեսուհի Սոնիի և ինժեներ-մեխանիկ Ռենատո Բարոսի ընտանիքում։ Նրա նախնիները եղել են իսպանացիների, իտալացիների և պորտուգալացիներ։ Անայի ընտանիքը հետագայում տեղափոխվել է Ռիո դե Ժանեյրո, որտեղ Անա Բեատրիսն անցկացրել է իր մանկությունը։ Ներկայումս նա ապրում է ԱՄՆ-ի Նյու Յորք քաղաքում։

2016 թվականի հուլիսի 8-ին Անա Բեատրիսն ամուսնացել է Քարիմ Էլ Սաիտիի հետ, 2017 թվականին ծնվել է նրանց որդին)։

Կարիերա
-------

Անա Բեատրիսը մասնակցել է Guess, Christian Dior, Armani Jeans, Oakley, L’Oréal, Naf Naf, Diesel, Ermanno Scervino, Victoria's Secret, Chanel cosmetics և այլ ընկերությունների գովազդային արշավներին։

Բարոսը նաև ներկայացրել է մի շարք հայտնի ապրանաքնանիշեր։ 2002֊2008 թվականներին նրա լուսանկարը հայտնվել է Glamour, Vogue, Marie Claire, Allure, Audi magazine, W, ELLE և այլ ամսագրերի շապիկներին։

Ծանոթագրություններ
------------------

1. ↑  «Yahoo! Model of the Month: Ana Beatriz Barros». May 2000. Արխիվացված է օրիգինալից 2005 թ․ փետրվարի 7-ին. Վերցված է 2005 թ․ փետրվարի 6-ին.
2. ↑  «Ana Beatriz Barros». *gaportugal.pt*. Արխիվացված է օրիգինալից 2021 թ․ հունվարի 12-ին. Վերցված է 2021 թ․ հունվարի 10-ին.
3. ↑  «Ana Beatriz Barros, el ángel prepara boda». *lavanguardia.com*. Վերցված է 2018 թ․ ապրիլի 4-ին.
4. ↑  «Ана Беатрис Баррос и Карим Эль Чиати: свадебный фооотчет». Արխիվացված օրիգինալից 2016 թ․ հուլիսի 14-ին. Վերցված է 2016 թ․ հուլիսի 11-ին.
5. ↑  «Ана Беатрис Баррос и Карим Эль Чиати стали родителями». Արխիվացված օրիգինալից 2017 թ․ դեկտեմբերի 23-ին. Վերցված է 2017 թ․ դեկտեմբերի 22-ին.

Արտաքին հղումներ
----------------

* Official website
* Ana Beatriz Barros
* Անա Բեատրիս Բարոս it (Models.com)-ում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անա Բեատրիս Բարոս» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |

 |
**Սափանջա** (*Sapanca*), քաղաք Թուրքիայում՝ Մարմարայի տարածաշրջանի Սաքարիա մարզում, որի կազմի մեջ մտնող նույնանուն շրջանի վարչական կենտրոնն է։ Ընկած է Սափանջա լճի մերձակայքում։ Զբաղեցնում է 138,58 քառակուսի կիլոմետր տարածք։ Բնակչության թվաքանակը 2012 թվականի տվյալներով եղել է շուրջ 33 հազար։

Շրջակա գեղատեսիլ բնության և հատկապես Սափանջա լճի ափին գտնվելու շնորհիվ քաղաքը վերջին տարիներին դարձել է գրավիչ վայր զբոսաշրջիկների ու հովեկների համար։ Մանավանդ, որ գտնվում է Ստամբուլից և Իզմիթից ոչ մեծ հեռավորության վրա։ Քաղաքում գործում են մի շարք հյուրանոցներ ու առողջարաններ։

Պատմություն
-----------

Քաղաքի ներկայիս տարածքում բնակավայր է եղել դեռև փռյուգիական ժամանակներում, որը հինհռոմեական և բյուզանդական ժամանակներում ընդգրկված է եղել Բութանիա մարզի կամում։ 17-րդ դարի պատմիչ Էվլիա Չելեբիի հաղորդմամբ՝ բնակավայրը հիմնադրել է Սաբանջի Գոջան, ում անունով էլ այն կոչվել է։

Քաղաքի տեսարժան վայրերից են 16-րդ դարում Սուլեյման Մեծ սուլթանի վեզիր Ռուստեմ փաշայի պատվերով այստեղ կառուցված մզկիթը, թուրքական բաղնիքը՝ համամը, իջևանատունը (քարավանսարայը), որոնց ճարտարապետը նշանավոր Սինանն է։

Պատկերասրահ
-----------

* Սափանջա լիճըՍափանջա լիճը
* Ռեստորան լճի վրաՌեստորան լճի վրա
* Տեսարան քաղաքիցՏեսարան քաղաքից

Ծանոթագրություններ
------------------

1. ↑  «İl ve İlçe Yüzölçümleri» [Provincial and District surface area] (PDF) (Turkish). Harita Genel Komutanlığı. Արխիվացված է օրիգինալից (PDF) 2015 թ․ ապրիլի 5-ին. Վերցված է 2013 թ․ փետրվարի 28-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* District governor's official website
* District municipality's official website

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սափանջա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | BNF: 120829660 · SUDOC: 029142326 · VIAF: 141144648528131773957 · WorldCat VIAF: 141144648528131773957 |

 |
**Նահալ Ամուդ** (եբրայերեն՝ נחל עמוד‎), հայտնի նաև որպես Վադի Ամուդ, գետ Իսրայելի Վերին Գալիլեյ շրջանում, որը թափվում է Գալիլեյան ծով։

Պատմություն
-----------

Նահալ Ամուդ կոչվող սյունաձև ժայռը
Գետի ակունքը՝ Ռամաթ Դալթոնը, գտնվում է ծովի մակարդակից 800 մ բարձրության վրա։ Ջրահավաք ավազանն իր մեջ ներառում է Քանան լեռան (955 մետր) և Մերոն լեռան գագաթները (1,204 մետր) և Արևելյան Գալիլեայի միջով հոսում դեպի հարավ՝ դեպի Գալիլեայի ծովի հյուսիսարևմտյան մասը, որը ծովի մակարդակից ցածր է ավելի քան 200 մետր։

Գետը կոչվում է մի բնական սյունաձև ժայռի անունով, որը վեր է խոյանում գետնի վրա և գտնվում է Հուկոկ կիբուցի մոտակայքում, գետի հունի մոտ։ Ձորակում, որը ձևավորում է գետն այս տեղում, գտնվում են բազմաթիվ քարանձավներ, որոնք ժամանակին բնակեցված էին հայդելբերգյան մարդկանցով և ավելի ուշ նեանդերթալյան մարդկանցով։ Այդ քարանձավներից են Զութիյեի քարանձավը և Ամուդի քարանձավը։ Դրանք 1925–1926 թվականներին Անդրմանդատային Պաղեստինում առաջին պալեոանթրոլոգիական պեղումների առարկան էին։ Քարանձավներում կային հոմինինի մնացորդներ, ինչպիսիք են մուստիերյան և աշելյան իրերը։

Նահալ Ամուդի մեծ մասը՝ 8923 դունամ (89230 ար), 1972 թվականին հռչակվեց բնության արգելոց։

Տես նաև
-------

* Նահալ Ցիպորի
* Հարոդ (գետ)
* Հասբանի (գետ)

Ծանոթագրություններ
------------------

1. ↑  Excavations in the Wadi Amud
2. ↑  «List of National Parks and Nature Reserves» (PDF) (Hebrew). Israel Nature and Parks Authority. Արխիվացված է օրիգինալից (PDF) 2009 թ․ հոկտեմբերի 7-ին. Վերցված է 2010 թ․ սեպտեմբերի 27-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Amud stream @ eretz.com


|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ամուդ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 1618153532498848820005 · WorldCat VIAF: 1618153532498848820005 |

 |
|  |
| --- |
| **Փոքր չրխկան** |
|  |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Բզեզներ (Coleoptera) |
| **Ընտանիք** | Չրխկաններ (Elateridae) |
| **Ցեղ** | **Craspedostethus** |
| **Տեսակ** | **Փոքր չրխկան** *(C. permodicus)* |
|
| **Միջազգային անվանում** |
| ***Craspedostethus permodicus*** |

**Փոքր չրխկան** (լատին․՝ Craspedostethus permodicus), չրխկանների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

4,5-6,4 մմ մարմնի երկարությամբ, փոքր չափի բզեզ է։ Վերնաթևերը երբեմն բաց դեղին են, մարմինը և վերջույթները՝ բաց գորշագույն։ Երկար մազիկներով մազածածկը ունի բաց գունավորում։

Տարածվածություն
---------------

Տարածված է Կովկասում, Հյուսիսային Իրանում։ Հայաստանում ներկայումս հանդիպում է Հացավան գյուղի մոտակայքում (Կոտայքի մարզ), Գոռավանի ավազուտներում` Վեդի քաղաքի մոտ (Արարատի մարզ) և Մեղրի քաղաքի շրջակայքում (Սյունիքի մարզ)։

Էկոլոգիա
--------

Ապրում է տարբեր տեսակի անապատներում և կիսանապատներում։ Հունիսին-հուլիսի առաջին կեսին այս բզեզները թռչում են դեպի լույսի աղբյուր։

Պահպանություն
-------------

Սահմանափակ արեալով հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։

Հանդիպում են հատուկենտ։

Վտանգման հիմնական գործոններից է համարվում անասունների գերարածեցմամբ պայմանավորված Էկոհամակարգերի դեգրադացումը։

Պահպանվում է «Արևիկ» ազգային պարկում և «Գոռավանի ավազուտներ» պետական արգելավայրում։

Ծանոթագրություններ
------------------

1. ↑  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF · IRMNG |

 |
|  |
| --- |
| **Վեդիական բնդեռ** |
|  |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Բզեզներ (Coleoptera) |
| **Ընտանիք** | Թերթիկաբեղավորներ (Melolonthidae) |
| **Ցեղ** | **Tanyproctus** |
| **Տեսակ** | **Վեդիական բնդեռ** *(T. vedicus)* |
|
| **Միջազգային անվանում** |
| ***Tanyproctus vedicus*** |

**Վեդիական բնդեռ** (լատին․՝ Tanyproctus vedicus), թերթիկաբեղավորների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

Ձվաձև, խիստ ուռուցիկ, թույլ փայլ ունեցող մարմնով և 6-9 մմ երկարությամբ ոչ մեծ բզեզ է։ Գունավորումը բաց կարմրագորշագույնից մինչև մուգ գորշագույն է։ Գերակշռում են մուգ գունավորված առանձնյակները։

Տարածվածություն
---------------

Հայաստանի էնդեմիկ տեսակ է։ Տարածված է Վեդի քաղաքի արևմտյան մասերում և Ուրծի լեռնաշղթայի հարավային լանջում՝ Սուրենավան գյուղի մոտ։

Էկոլոգիա
--------

Ապրում է օշինդրի գերակայությամբ քարքարոտ կիսաանապատներում։

Բզեզները հանդիպում են մայիսի երկրորդ և հունիսի առաջին կեսերին, իսկ թռիչքը ցերեկն է։ Երեկոյան հաճախ նստում են օշինդրի և այլ խոտաբույսերի թփերի գագաթներին։

Պահպանություն
-------------

Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակում գրանցված է որպես կրիտիկական վիճակում գտնվող տեսակ։

Թվաքանակը բարձր է, կարճաժամկետ դիտումներով պայմանավորված փոփոխության միտումները հաստատված չեն։

Սպառնացող վտանգ է համարվում անասունների չկարգավորված արածեցման հետևանքով էկոհամակարգերի դեգրադացումը։

Պահպանության գործողություններ չեն իրականացվում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Վեդիական բնդեռ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF |

 |
| **՞**Սագա տափաստանային |
| --- |
|   |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
| Բաժին | Միջատներ |
|
|
|
|
|
|
|
|
|
|
| Ընտանիք | Ծղրիդներ |
|
|
|
|
|
|
| Տեսակ | Սագա տափաստանային |
|
|

 |
|  Լատիներեն անվանում |
| Saga pedo

 |
|  Հատուկ պահպանություն |
| 
Խոցելի տեսակIUCN 3.1 *Vulnerable* : ??? |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Սագա տափաստանային** (լատին․՝ Saga pedo), ծղրիդների ընտանիքին պատկանող միջատ։ Գրանցված է Հայաստանի կենդանիների Կարմիր գրքում

Նկարագրություն
--------------

53-72 մմ մարմնի երկարությամբ (ձվադիրինը՝ 25-38 մմ), խիստ ձգված մարմնով, դեղին կամ դեղնականաչավուն գունավորմամբ խոշոր չափի ծղրիդ է։ Առաջամեջքի ծայրի տակ թաքնված վերնաթևերն ու թևերը գրեթե ամբողջությամբ հետ են զարգացած։

Տարածվածություն
---------------

Տարածված է Հարավային Եվրոպայի տափաստաններում, Հյուսիսային Կովկասում, Վրաստանում, դեպի արևելք՝ մինչև Արևմտյան Սիբիր և Ղազախստան։ Հայաստանում հայտնի է եզակի հավաքով Չկալովկա գյուղից` Սևանա լճի մոտ (Գեղարքունիքի մարզ)։

Էկոլոգիա
--------

Սագա տափաստանայինն ապրում է լեռնատափաստաններում։ Բազմանում է կուսածնությամբ։ Արուները հայտնաբերված չեն։ Դարանակալ գիշատիչ է, սնվում է այլ տեսակի խոշոր մորեխներով և ծղրիդներով, ակտիվ է ցերեկը, բայց ձվադրում է երեկոյան ժամերին կամ վաղ գիշերը։ Զարգացումը զուգակցվում է 8 մաշկափոխությամբ։ Հայաստանից հայտնի միակ առանձնյակը հավաքվել է սեպտեմբերին, արեալի այլ մասերում հանդիպում են սկսած հուլիսից։

Պահպանություն
-------------

Արեալի սահմանաեզրին գտնվող չափազանց հազվագյուտ տեսակ է, հայտնի է միակ հայտնաբերմամբ, հավանաբար անհետացել է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակոււմ գտնվող տեսակ։

Հայաստանից հայտնի է մեկ նմուշ։

Վտանգման հիմնական գործոնները են տարածքի յուրացումը, անասունների գերարածեցումը։

Հավանաբար պահպանվում է «Սևան» ազգային պարկում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Սագա տափաստանային» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սագա տափաստանային» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG · ITIS TSN |
|  |
| Չափորոշչային վերահսկողություն | Microsoft: 2781232250 |

 |
|  |
| --- |
| **Մեծաչք ճպուռ** |
| Մեծաչք ճպուռՄեծաչք ճպուռ |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Ճպուռներ (Odonata) |
| **Ընտանիք** | Լեսթիդներ (Lestidae) |
| **Ցեղ** | **Lestes** |
| **Տեսակ** | **Մեծաչք ճպուռ** *(L. macrostigma)* |
|
| **Միջազգային անվանում** |
| ***Lestes macrostigma***Eversmann, 1836 |
|
| **Կարգավիճակ** |
| **Հատուկ պահպանության կարգավիճակ՝**   Քիչ մտահոգող տեսակ |

**Մեծաչք ճպուռ** (լատին․՝ Lestes macrostigma), նետիկների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

Բարեկազմ մարմնով, փոքր չափի և 39-48 մմ երկարությամբ ճպուռ է։ Քիչ թե շատ լավ արտահայտված մետաղական փայլով կուրծքը, փորիկի հիմքը և գագաթը երկնագույն են։ Փորիկի միջնամասի պղնձե փայլով հատվածները մուգ կանաչ են։ Պտերոստիգման շատ խոշոր է։

Տարածվածություն
---------------

Տարածված է Միջերկրական ծովի երկրներում, Հարավային Եվրոպայից մինչև Արևմտյան Սիբիր, Միջին Ասիայում։ Հայաստանում հանդիպում է Արարատի (Երասխ և Սիս գյուղերի մոտակայք) և Սյունիքի (Ներքին Հանդ գյուղի մոտակայք) մարզերում։

Էկոլոգիա
--------

Ապրում է լճացած ջրերով ոչ մեծ ջրամբարների մոտ, կիսաանապատային և անապատային գոտիներում։ Զարգանում է խիտ ճահճային բուսականությամբ ծանծաղ ջրերում, աղակալած ներքին ճահճացումներում և տափաստանային լճերում։ Զարգացման շրջանը միամյա է։ Հայաստանի պայմաններում թռիչքը դիտվել է մայիս-հունիս ամիսներին։

Պահպանություն
-------------

Սահմանափակ կտրատված արեալով հազվագյուտ տեսակ է, որը Բնության պահպանության միջազգային միության Կարմիր ցուցակում գրանցված է որպես խոցելի տեսակ։

Հայտնի են եզակի առանձնյակներ, որոնք հանդիպում են ծայրաստիճան ծայրահեղ։ Փոփոխության միտումները պարզված չեն։

Տեսակին սպառնացող վտանգներն են՝ մելիորատիվ աշխատանքներով պայմանավորված հիդրոլոգիական ռեժիմի փոփոխությունը և գյուղատնտեսական նպատակներով տեղանքի յուրացումը։

Պահպանվում է «Շիկահող» պետական արգելոցում։

Ծանոթագրություններ
------------------

1. 1 2 3 4 5 6 7  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Մեծաչք ճպուռ» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեծաչք ճպուռ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG |
|  |
| Չափորոշչային վերահսկողություն | Microsoft: 2777376118 |

 |
|  |
| --- |
| **Կիսափայլ երկարաբեղիկ** |
|  |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Բզեզներ (Coleoptera) |
| **Ընտանիք** | Երկարաբեղիկներ (Cerambycidae) |
| **Ցեղ** | **Dorcadion** |
| **Տեսակ** | **Կիսափայլ երկարաբեղիկ** *(D. semilucens)* |
|
| **Միջազգային անվանում** |
| ***Dorcadion semilucens*** |

**Կիսափայլ երկարաբեղիկ** (լատին․՝ Dorcadion semilucens), երկարաբեղիկների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։

Նկարագրություն
--------------

10,5-16,5 մմ մարմնի երկարությամբ, բավականին ձգված, սև մարմնով, գրեթե հավասարաչափ, խիտ թավշյա ծածկույթ ունեցող վերնաթևերով՝ ծածկույթի հիմնական գունավորումը գորշագույնից կամ բաց դարչնագույնից մինչև կեղտոտ սպիտակ, կարի երկայնքով և կողքերով ձգվում են բավականին լայն սպիտակ զոլեր։ Վերնաթևերն առաջնամեջքից փոքր-ինչ լայն են, նեղ ձվաձև, էգինը՝ ավելի լայն, քան արուինը։

Տարածվածություն
---------------

Տարածված է Հյուսիսային Ադրբեջանում, Հայաստանում հայտնի է Սևանի լեռնաշղթայի արևմտյան և կենտրոնական հատվածներում։ Հայտնաբերված է Ճամբարակի և Ջիլի մոտ։

Էկոլոգիա
--------

Կիսափայլ երկարաբեղիկն ապրում է ծովի մակարդակից 2100-2800 մ բարձրությունների վրա՝ ալպյան և ենթալպյան գոտիներում։

Բզեզները սողում են ցերեկը` մայիսի սկզբից մինչև օգոստոսի կեսերը։ Զարգացումը ընթանում է հողում։

Պահպանություն
-------------

Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։

Թվաքանակը բարձր չէ։ Փոփոխության միտումները հայտնի չեն։

Վտանգման հիմնական գործոններն են անասունների չկարգավորված արածեցումը, կլիմայի կանխատեսվող փոփոխությունների հետևանքով դրա սահմանների լանջն ի վեր տեղաշարժմամբ պայմանավորված տեսակի տարածման շրջանների կրճատում։

Հանդիպում են «Սևան» ազգային պարկի բուֆերային գոտում, որը չունի սահմանափակ բնօգտագործման իրական ռեժիմ։

Պահպանության իրականացվող միջոցառումներ չեն իրականացվում։

Ծանոթագրություններ
------------------

1. ↑  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Կիսափայլ երկարաբեղիկ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · IRMNG |

 |
| **՞**Կապանյան երկարաբեղիկ |
| --- |
|  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
| Բաժին | Միջատ |
|
|
|
|
|
|
|
|
|
|
| Ընտանիք | Երկարաբեղիկներ |
|
|
|
|
|
|
| Տեսակ | Կապանյան երկարաբեղիկ |
|
|

 |
|  Լատիներեն անվանում |
| Cortodera kaphanica

 |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Կապանյան երկարաբեղիկ** (լատին․՝ Cortodera kaphanica), երկարաբեղիկների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։

Նկարագրություն
--------------

8,5-11 մմ երկարությամբ մարմնով (որը սովորաբար պատված է խիտ, ավելի հազվադեպ` նոսր, մոխրագույն մազածածկով), երբեմն դարչնագույն վերնաթևերով, սև, չափավոր ուռուցիկ մարմնով, ոչ մեծ չափի բզեզ է։

Տարածվածություն
---------------

Համարվում է Հայաստանի էնդեմիկ։ Հայաստանում հայտնի է Խուստուփի և Կապուտջուղի լեռնազանգվածներում (Շիշկերտ, Մեղրիի լեռնանցք, Քաջարան)։

Էկոլոգիա
--------

Ապրում է անտառից վեր ենթալպյան մարգագետիններում, երբեմն անտառի վերին եզրի մոտ գտնվող բացատներում, հանդիպում են հունիսին տերեփուկի ծաղիկների վրա, որի արմատներում էլ հավանաբար զարգանում են թրթուրները։

Պահպանություն
-------------

Սահմանափակ արեալով տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։

Թվաքանակը բավականին բարձր է, իսկ փոփոխության միտումները՝ անհայտ։

Վտանգման հիմնական գործոններն են չկարգավորված արածեցմամբ պայմանավորված էկոհամակարգերի դեգրադացումը և ապրեվայրերի կրճատումը` պայմանավորված կլիմայի կանխատեսվող փոփոխության հետևանքով ալպյան գոտու սահմանների լանջն ի վեր տեղաշարժմամբ։

Պահպանվում է «Շիկահող» պետական արգելոցում, «Արևիկ» ազգային պարկում և «Զանգեզուր» պետական արգելավայրում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.
| **՞**Զարմանահրաշ փղիկ |
| --- |
|  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
| Բաժին | Միջատներ |
|
|
|
|
|
|
|
|
|
|
| Ընտանիք | Երկարակնճիթներ |
|
|
|
|
|
|
| Տեսակ | Զարմանահրաշ փղիկ |
|
|

 |
|  Լատիներեն անվանում |
| Baris mirifica

 |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Զարմանահրաշ փղիկ** (լատին․՝ Baris mirifica), փղիկների կամ երկարակնճիթների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

3 մմ երկարությամբ փոքր չափի բզեզ է։ Բավականին նեղ և զուգահեռակող մարմինը ծածկված է խիտ թեփուկներով, որոնք լրիվ թաքցնում են ծածկույթները և ստեղծում սևադարչնագույն, կարմրադարչնագույն և սպիտակ բծերից կազմված լավ արտահայտված նախշ։

Տարածվածություն
---------------

Հայաստանի էնդեմիկ տեսակ է։ Հայտնի է միայն Նուբարաշեն ավանի շրջակայքից (Երևան քաղաքի հարավարևելյան ծայրամաս)։

Էկոլոգիա
--------

Ապրում է կարմիր ավազներով անապատներում, հանդիպում՝ մայիսին և հունիսի սկզբին։

Պահպանություն
-------------

Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։

Թվաքանակը մեծաքանակ չէ, հանդիպում է եզակի առանձնյակներով։

Սպառնացող վտանգներից են քաղաքակենտրոնացումը և հողերի գյուղատնտեսական յուրացումը։

Պահպանության միջոցառումներ չեն իրականացվում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.
| **՞**Բուլղարական խխունջ |
| --- |
|  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
| Բաժին | Փափկամարմիններ |
|
|
|
|
|
|
|
|
|
|
| Ընտանիք | Օրկուլիդներ |
|
|
|
|
|
|
| Տեսակ | Բուլղարական խխունջ |
|
|

 |
|  Լատիներեն անվանում |
| Orculella bulgarica

 |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Բուլղարական խխունջ** (լատին․՝ Orculella bulgarica), օրկուլիդների ընտանիքին պատկանող փափկամարմին կենդանի։ Գրանցված է Հայաստանի Հանրապետության Կարմիր գրքում։

Նկարագրություն
--------------

6,5-8,0 մմ բարձրությամբ, 3,0-3,2 մմ լայնությամբ, ելանցքի վերին հատվածում՝ մեկ ատամով, վերին կարճ կոնաձև հատվածով, բավականին ուռուցիկ խեցին գլանաձև է և ժամացույցի սլաքի ուղղությամբ պտտելիս հայտնաբերվում է նաև կոնաձև թմբիկ։

Տարածվածություն
---------------

Տարածված է Իսպանիայում, Բուլղարիայում, Նախիջևանի Ինքնավար Հանրապետությունում։ Հայաստանում հայտնի է միայն մեռած առանձնյակներ, որոնք Մարսիկ գետի արտանետումներից հավաքվել են Սևանա լճի մոտ, որտեղ հավանաբար բերվել են ջրի հոսքով մոտակա լանջերից։

Էկոլոգիա
--------

Ապրում է տափաստանամարգագետիններում, ալպյան կամ ենթալպյան գոտիներում։ Կենսաբանական առանձնահատկությունները հայտնի չեն։

Պահպանություն
-------------

Ծայրահեղ սահմանափակ արեալով, հազվագյուտ, հավանաբար, ռելիկտ տեսակ է։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես կրիտիկական վիճակում գտնվող տեսակ։ Թվաքանակի և դրա փոփոխության միտումները հայտնի չեն։ Վտանգման հիմնական գործոնները բացահայտված չեն։ Պահպանության միջոցառումներ չեն իրականացվում։

Ծանոթագրություններ
------------------

1. 1 2 3  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բուլղարական խխունջ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · NCBI · WoRMS |

 |
Զալցկամերգուտ, Հալշտատ
**Զալցկամերգուտ** (գերմ.՝ Salzkammergut), պատմական մարզ Ավստրիայում, Զալցբուրգից արևելք։ Գտնվում է Վերին Ավստրիայի (72 %) և Շտիրիայի (12 %) նահանգների տարածքում։ Հարուստ է լճերով, լեռներով։ Զբոսաշրջության հայտնի ուղղություն է։ «Զալցկամերգուտ» անվանումը, որ բառացի նշանակում է «Աղի պալատի ունեցվածք», հիշատակումն է այն ժամանակների, երբ շրջակայքի աղի հանքերը շահագործվում էին Վիեննայի կայսրական իշխանության կողմից։ 1997 թվականին Հալշտատ քաղաքը և Դախշտայն լեռն ընդգրկվել են ՅՈՒՆԵՍԿՕ-ի համաշխարհային ժառանգության ցանկում և՛ բնական լանդշաֆտի բացառիկության, և՛ մարդկության զարգացման պատմության մեջ իրենց ավանդի համար. Զալցկամերգուտի աղի հանքերը շահագործվել են մ. թ. ա. 2-րդ հազարամյակից։

Աշխարհագրություն
----------------

Տարածքի լանդշաֆտը նախորոշում է Տրաուն գետի համակարգը` իր 76 մեծ ու փոքր լճերով, շրջակա լեռներով, որոնցից են Դախշտայնը, Մեռած ու Անձավային լեռները։ Զալցկամերգուտի հիմնական երեք լանդշաֆտներն են ալպյան նախալեռները, միջին լեռները և ալպյան բարձր լեռները` կրաքարից ձևավորված։ Զալցկամերգուտը ձևավորվել է սառցադաշտից, որի հալված մասերից եղանակի տաքացման հետևանքով առաջացել են լճերն ու բարձրլեռնային ճահիճները։ Կրաքարային լեռներում տարածված են քարանձավները, այդ թվում` Խիրլացը, որն ունի 96 կմ երկարություն։

Պատմություն
-----------

Ալտաուսզե լիճը
Զալցկամերգուտում հանդիպող մարդկային հնագույն մշակույթը վերաբերում է ուշ նեոլիթի շրջանին` մ. թ. ա. 3600-3300 թվականներին։ Այդ շրջանին բնորոշ մոնձեյան մշակույթի ներկայացուցիչները կարողացել են տներ կառուցել ջրերի վրա և մշակել պղինձ։ Լավ ուսումնասիրված է Հալշտատի հնագիտական մշակույթը (մ. թ. ա. 900-400): Հալշտատի անունով կոչված այդ մշակույթը լայնորեն տարածված է Ֆրանսիայի հյուսիսից մինչև Ալբանիա։

15-րդ դարի կեսերին աղի հանքերի շրջանը Հաբսբուրգների ենթակայության տակ են եղել։ «Զալցկամերգուտ» անունն առաջին անգամ հիշատակվել է 1656 թվականին։ 18-19-րդ դարերում ավստրիական պետությունը իր ձեռքերում էր պահում աղի եկամտաբեր մենիշխանությունը` մշտապես տարածքում ծառահատումներ իրականացնելով, ինչն անհրաժեշտ էր հանքարդյունաբերությունում անհրաժեշտ վառելիքի համար։ Տարածքի ժամանակակից սահմանները սահմանվել են միայն 20-րդ դարի կեսերին։

Լճեր ու քաղաքներ
----------------

Զալցկամերգուտի տարածքի մեջ են մտնում տասը շրջաններ.

* Աուսզերլանդ
* Վոլֆհանգզե
* Ներքին Զալցկամերգուտ
* Տրաունզե
* Ատերզե
* Բադ-Իշլ
* Մանձե
* Ֆուքսզեե
* Ատերգաու
* Ալմտալ

Ծանոթագրություններ
------------------

1. ↑  "21 World Heritage Sites you have probably never heard of". Daily Telegraph.
2. ↑  Speakman, Fleur; Colin Speakman (1989). Walking in the Salzkammergut: Holiday Rambles in Austria's Lake District. Cicerone Press Limited. p. 11.

Արտաքին հղումներ
----------------

* *Զալցկամերգուտ* պորտալը գերմաներեն վիքիպեդիայում
* Զբոսաշրջությունը Զալցկամերգուտում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Զալցկամերգուտ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ կատալոնական · Մեծ նորվեգական |
|  |
| Չափորոշչային վերահսկողություն | GND: 4051442-0 · LCCN: sh85116980 · NKC: ge137819 · VIAF: 234136406 · WorldCat VIAF: 234136406 |

 |
|  |
| --- |
| **Աֆրիկական փրոթերեբիա** |
| Աֆրիկական փրոթերեբիաԱֆրիկական փրոթերեբիա |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Թիթեռներ (Lepidoptera) |
| **Ընտանիք** | Նիմֆալիդներ (Nymphalidae) |
| **Ցեղ** | **Proterebia** |
| **Տեսակ** | **Աֆրիկական փրոթերեբիա** *(P. afra)* |
|
| **Միջազգային անվանում** |
| ***Proterebia afra***Fabricius, 1787 |

**Աֆրիկյան փրոթերեբիա** (լատին․՝ *Proterebia afra*), սատիրների ընտանիքին պատկանող միջատ, որը գրանցված է Հայաստանի Կարմիր գրքում։

Նկարագրություն
--------------

Ոչ խոշոր չափի թիթեռ է։ Թևերի ընդհանուր գուներանգը մուգ շագանակագույն է, իսկ ավելի բաց գունավորված գագաթնամասինը՝ մինչև բաց դարչնագույն։ Առջևի (16-20 մմ երկարությամբ) և հետին թևերն ունեն առանձնահատուկ կարմիր պտերի տրամակապ։ Պտերի միջուկը սև է, կենտրոնը՝ սպիտակ։ Հետին թևերի ստորին մակերեսի ջղերն ունեն սպիտակ փոշեծածկ։

Տարածվածություն
---------------

Տարածված է Եվրոպայում, Բալկաններում, Փոքր Ասիայում, Ղազախստանում և Հարավարևմտյան Թուրքմենստանում։ Հայտնի է Կոտայքի (Ծաղկաձոր, Բջնի), Սյունիքի (Շվանիձորից դեպի հյուսիս), Արայի լեռից և «Խոսրովի անտառ» պետական արգելոցից։

Էկոլոգիա
--------

Ապրում է ծովի մակարդակից 1800-2200 մ բարձրություններում, քարքարոտ տափաստաններում և ալպյան գոտու տափաստանացած մարգագետիններում։

Տալիս են մեկ սերունդ։ Թռիչքը նկատվում է ապրիլի վերջից մինչև մայիսի վերջ։ Ձմեռում են բարձր հասակի թրթուրները։

Պահպանություն
-------------

Հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։

Թվաքանակը բարձր չէ։ Թվաքանակի փոփոխության միտումները բացահայտված չեն։

Սպառնացող վտանգներից է անասունների գերարածեցմամբ պայմանավորված տափաստանային էկոհամակարգերի դեգրադացումը։

Պահպանվում է «Խոսրովի անտառ» պետական արգելոցում և Արևիք ազգային պարկում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Աֆրիկյան փրոթերեբիա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI |

 |
| **՞**Արաքսյան տերևակեր |
| --- |
|  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
| Բաժին | Միջատներ |
|
|
|
|
|
|
|
|
|
|
| Ընտանիք | Տերևակերներ |
|
|
|
|
|
|
| Տեսակ | Արաքսյան տերևակեր |
|
|

 |
|  Լատիներեն անվանում |
| Cryptocephalus araxicola

 |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Արաքսյան տերևակեր** (լատին․՝ Cryptocephalus araxicola), տերևակերների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

Ուռուցիկ և փայլուն մարմնով, 2,2-2,6 մմ երկարությամբ մանր չափի բզեզ է։ Գունավորումը դեղնավուն է, առաջնամեջքի վրա մեծ լղոզված սահմաններով սևադարչնագույն բծով վերնաթևերի՝ գագաթնային 1/3 հատվածում թույլ արտահայտված տրամակապով կարը ու հիմքը մգացած են։

Տարածվածություն
---------------

Հայաստանի էնդեմիկ է։ Հայտնի է միայն Ջրվեժ ավանի շրջակայքից (Կոտայքի մարզ) և «Խորովի անտառ» պետական արգելոցից։

Էկոլոգիա
--------

Ապրում են տարբեր տեսակի կիսաանապատներում և ֆրիգանաներում, հանդիպում՝ ամառվա կեսին՝ հունիսի վերջին և հուլիսին, իսկ թրթուրները հավանաբար զարգանում են փշամանդիկ փշավոր տեսակի թփերի վրա։

Պահպանություն
-------------

Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։

Եզակի առանձնյակներով հանդիպում են հազվադեպ։ Թվաքանակի փոփոխության միտումները բացահայտված չեն։

Սպառնացող վտանգներից է հողերի գյուղատնտեսական յուրացումը։

Պահպանվում է «Խոսրովի անտառ» պետական արգելոցում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.
**Երվանդ Քոչարի թանգարան**, գտնվում է Երևան քաղաքում, բացվել է 1984 թ. հունիսի 22-ին՝ Երվանդ Քոչարի արվեստանոցի հիմքի վրա։ Աշխարհի միայն երկու թանգարանում կարելի է տեսնել Քոչարի տարածական նկարներից՝ Երվանդ Քոչարի և Փարիզի Ժ. Պոմպիդու կենտրոնում։ Երվանդ Քոչարի թանգարանը տարածաշրջանում պատմական ավանգարդի ուսումնասիրման և հանրահռչակման կարևոր կենտրոն է հանդիսանում։

Պատմություն
-----------

Թանգարանի շենքը գտնվում է բնակելի շենքի առաջին հարկում, ուր նկարիչն ապրել և ստեղծագործել է 1946-1959 թթ. հետագայում թանգարանին ավելացվել է 3 սրահներ, որտեղ էլ ցուցադրված է արվեստագի «Թիֆլիսյան», «Փարիզյան», «Երևանյան» շրջանների ստեղծագործություններ՝ գրաֆիկական, գեղանկարչական աշխատանքներ, քանդակներ, սեղմումով գործեր, մոնումենտալ քանդակների պլանշետներ, մանրակերտեր, ինչպես նաև բացառիկ արժեքավոր փաստաթղթեր։

2001թ. թանգարանը ենթարկվել է հիմնանորոգման։

Թանգարանը իրականացնում է 5 լեզուներով էքսկուրսիաներ՝ Հայերեն, ռուսերեն, անգլերեն, գերմաներեն, ֆրանսերեն։

Թանգարանում կազմակերպվում են դասախոսություններ, շնորհանդեսներ, համերգներ, ցուցահանդեսներ։

Թանգարանի երկրորդ հարկի սրահում 2017թ. ապրիլ ամսից գործում է «Քոչար» արվեստի ստուդիան։ Ստուդիան իրականացնում է իր հիմնական գործունեությունը, որտեղ հաշվի են առնվում տարիքային առանձնահատկություններին համապատասխան չափորոշային պահանջները և հենքային ուսումնական պլանով նախատեսված ժամաքանակի բաշխումը։ Դասընթացն իրականացվում է երկու հիմնական փուլերով՝ նկարչություն կամ ապլիկացիա և արվեստի պատմություն։ Կարևորվում է Գունանկարչությունը, քանի որ այն շրջապատող իրականության գունային բազմազանության հարստության և ներդաշնակության ընկալման և պատկերման միջոց է։ Իսկ արվեստի պատմություն՝ արվեստի բնագավառից տեսական գիտելիքների ձեռքբերման և ընդհանուր աշխարհայացքի ընդլայնման միջոց է։ Աշակերտները ծանոթանում են կերպարվեստի ժանրերին, ուղղություններին նրանց առանձնահատկություններին, ծանոթանում հայտնի արվեստագետների ստեղծագործական ուղուն։

Միջոցառումներ
-------------

Թանգարանն իրականացնում է տարաբնույթ միջոցառումներ որոնցով փորձ է արվում հանրահռչակել Երվանդ Քոչարի արվեստը։ Թանգարանը իրականացնում է նաև մի շարք արտագնա էքսկուրսիաներ։

Թանգարանի տնօրեններ
-------------------

Թանգարանի տնօրենն է Կարինե Քոչարը։

Պատկերասրահ
-----------

* 
* 
*

Ծանոթագրություններ
------------------

1. ↑  «Երվանդ Քոչարի թանգարան». Արխիվացված է օրիգինալից 2016 թ․ մարտի 5-ին. Վերցված է 2010 թ․ օգոստոսի 20-ին.

Արտաքին հղումներ
----------------

* Պաշտոնական կայք


|  |  |
| --- | --- |
|  | Վիքիպահեստն ունի նյութեր, որոնք վերաբերում են «Երվանդ Քոչարի թանգարան (Երևան)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |

 |